b'\n_START_ARTICLE_\nIon Gorun\n_START_SECTION_\nBiografie\n_START_PARAGRAPH_\nA fost fiul lui Iosif Hodo\xc8\x99, vicecomite al Zarandului, membru al Academiei Rom\xc3\xa2ne, \xc8\x99i al Anei, fiica lui Simion Balint, unul dintre frunta\xc8\x99ii Revolu\xc8\x9biei de la 1848 din Transilvania. A fost fratele scriitorului Enea Hodo\xc8\x99 \xc8\x99i al bibliografului Nerva Hodo\xc8\x99._NEWLINE_Urmez\xc4\x83 liceul la Bra\xc8\x99ov \xc8\x99i Sibiu \xc3\xaen perioada 1876 - 1880, apoi urmeaz\xc4\x83 doi ani de zile cursurile Facult\xc4\x83\xc8\x9bii de Medicin\xc4\x83, dup\xc4\x83 care se retrage \xc8\x99i merge la Litere, unde ob\xc8\x9bine licen\xc8\x9ba \xc3\xaen 1888. Se \xc3\xaenscrie \xc8\x99i la Facultatea de Drept, dar o abandoneaz\xc4\x83. _NEWLINE_Lucreaz\xc4\x83 \xc3\xaen redac\xc8\x9bia revistei liberale Na\xc8\x9biunea. \xc3\x8en anii 1893 - 1894 a fost secretar de redac\xc8\x9bie la Viea\xc8\x9ba \xc8\x99i la Povestea vorbei \xc3\xaen 1896 - 1897. Conduce revista Via\xc8\x9ba nou\xc4\x83 \xc8\x99i a fost redactor la Rom\xc3\xa2nul din Arad._NEWLINE_Editeaz\xc4\x83 revistele Pagini literare cu Artur Stavri, \xc3\xaen 1899 - 1900, Via\xc8\x9ba literar\xc4\x83 \xc8\x99i artistic\xc4\x83 cu George Co\xc8\x99buc, \xc3\xaentre 1906 \xc8\x99i 1908, Revista noastr\xc4\x83 cu Constan\xc8\x9ba Hodo\xc8\x99, R\xc4\x83zboiul popoarelor \xc3\xaentre 1914 - 1916, Astra \xc3\xaentre anii 1915 - 1918. Mai colaboreaz\xc4\x83 la S\xc4\x83m\xc4\x83n\xc4\x83torul, Vatra, F\xc3\xa2nt\xc3\xa2na Blanduziei etc._NEWLINE_A debutat cu versuri \xc3\xaen Convorbiri literare sub pseudonimul Castor \xc3\xaen anul 1889. Debutul editorial a avut loc \xc3\xaen anul 1901 cu volumul C\xc3\xa2teva versuri.'